
ΠΟΛΕΟΔΟΜΙΑ 

ΛΙΑΤΑΓΜΑΤΑ 

Καθορισμός ζωνών προστασίας στην ευρύτερη περιοχή του 

Φρουρίου Χλεμούτσι της Κοινότητας Κάστρου (Ν. Ηλείας 

και ειδικών όρων και περιορισμών δόμησης αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων κ.λπ» 
της 17 Ιουλίου 1923, όπως μεταγενέστερα τροποποιήθηκαν 
και συαπληριόθηκαν και ειδικότερα τα άρθρα 9, 11, 14 και 
17. 

2. Τις διατάξεις του Μ,Δ. 8/1973 «περί Γ.Ο.Κ.» και 
ειδικότερα τα άρθρα 80 και 125.. 

3. Τις διατάξεις του Ν. 1032/1980 «περί συστάσεως 
Γπουργείου Χωροταξίας, Οικισμού και Περιβάλλοντος)) 
(Φ.Ε.Κ. 57/Λ).και ειδικότερα τα άρθρα 2, 3 και 7. 

4. Την αριθ. 75724/1151/30.12.1983 κοινή απόφαση 
των Τπουργών Προεδρίας Κυβερνήσεως και Χωροταξίας, 
Οικισμού και Περιβάλλοντος «Κωδικοποίηση και συμπλή¬ 
ρωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Χωροταξίας Οικισμού 
και Περιβάλλοντος κ.λπ» (Φ.Ε.Κ. 767/Β) και ειδικότερα 
το άρθρο 5. 

5. Τις αριθ. 17/1983 και 58/1983 πράξεις του Κοινοτι¬ 
κού Συμβουλίου Κάστρου. 

6. Την αριθ. 759/1983 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος.. 

7. Την αριθ. 625/1984 γνωμοδότηση του. Συμβουλίου της 
Επικράτειας, με πρόταση των Τπουργών Χωροταξίας, Οι¬ 
κισμού και Περιβάλλοντος και Πολιτισμού και Επιστημών, 
αποφασίζουμε : 

' Άρθρο 1. 

Καθορίζονται οι όροι και περιορισμοί δόμησης των γη¬ 
πέδων που βρίσκονται στο «Φρούριο Χλεμούτσι» της Κοι¬ 
νότητας Κάστρου (Ν. Ηλείας), που κηρύχθηκε προέχον 
βυζαντινό μνημείο με το από 25.2.1922 Β. Δ/γμα «περί 
κηρύξεως προεχόντων ΒυζαντινώνΜνημείων» (Φ.Ε.Κ. 28/Α) 
στην άμεση ζώνη προστασίας του Φρουρίου αυτού, που ορί¬ 
στηκε με την ΥΠ.Π.Ε/ΑΡΧ/Β1/Φ31/24246/652/15.7.1981 
απόφαση του Υπουργού Πολιτισμού και Επιστημών (Φ.Ε.Κ 
456/3.8.1981 τ.Β) και στην ευρύτερη περιοχή του, κατά 
ζώνες Α. Β, Γ και Δ, όπως αυτές ορίζονται με κόκκινη γραμ¬ 
μή αντίστοιχα, στα τρία (3) σχετικά πρωτότυπα διαγράμ¬ 
ματα σε κλίμακα 1 :5000, που θερωρήθηκαν με την αριθ. 


67966/1984 πράξη του Προϊσταμένου της Διευθύνσεως 
Πολεοδομικών Εφαρμογών και που συνοπτικά τους αντί¬ 
τυπα δημοσιεύονται με το παρόν Διάταγμα. 

Άρθρο 2. 

1. Στη ζώνη Α επιτρέπονται αποκλειστικά και μόνο επι¬ 
σκευές των υπαρχόντων ιδιωτικών κτισμάτων για λόγους 
χρήσης, υγιεινής και προστασίας τους, ως και η γεωργική 
εκμετάλλευση της γής. 

2. α) Στη γώνη Β και στα γήπεδα που έχουν επιφάνεια 
τουλάχιστον τέσσερις χιλιάδες (4.000) τετραγωνικά μέτρα, 
επιτρέπεται η ανέγερση μικρών βοηθητικών κτισμάτων 
(αποθήκες, αντλιοστάσια) επιφάνειας το πολύ έξη (6) τε¬ 
τραγωνικών μέτρων,>; για εξυπηρέτηση αποκλειστικά και 
μόνον το>ν αναγκών που προέρχονται από τη γεωργική χρήση 
της γής. 

β) Το μέγιστο ύψος των παραπάνω βοηθητικών κτισμά- 
των ορίζεται σε τρία (3) μέτρα, μετρούμενον από το περι¬ 
βάλλον τα κτίσματα έδαφος (διαμορφωμένο ή φυσικό). 

Το ύψος του κτίσματος μέχρι την επιφάνεια εδράσεως 
της κεκλιμένης στέγης δεν επιτρέπεται να υπερβαίνει τα δύο 
και μισό (2,50) μέτρα. 

Η στέγη των κτισμάτων αυτών είναι κεκλιμένη και σκε¬ 
πάζεται με κεραμίδια βυζαντινού τύπου. 

3. α) Στα γήπεδα που περιλαμβάνονται στα όρια της 
ζώνης Γ επιτρέπεται η ανέγερση κτιρίων μόνο για χρήση 
κατοικίας, αντλητικών εγκαταστάσεων, υδατοδεξαμενών, 
ιερών ναών και κοινής ωφελείας. 

β) Απαγορεύεται η εγκατάσταση και λειτουργία κάθε 
είδους ορυχείων και λατομείων, όπως και κάθε είδους επέ¬ 
κταση γυψορυχείων που λειτουργούν σήμερα στην περιοχή. 

γ) Τα παραπάνω επιτρεπόμενα κτίρια καλύπτονται υπο¬ 
χρεωτικά με τεράρριχτη κεραμοσκεπή στέγη. Η μεγίστη 
κλίση της στέγης είναι 35%. 

δ) Οι εξώστες έχουν μήκος το πολύ δύο (2) μέτρα. 

ε) Κατά τα λοιπά ισχύουν οι διατάξεις του από 6.10. 
1978 Π. Δ/τος, «περί καθορισμού των όρων και περιορισμών 
δομήσεως των γηπέδων των κειμένων εκτός των ρυμοτομι¬ 
κών σχεδίων των πόλεων και εκτός των ορίων των νομίμως 
υφισταμένων προ του έτους 1923 οικισμών» (Φ.Ε.Κ. 538/ 
Δ), χωρίς να ισχύουν οι παρεκκλίσεις που προβλέπονται 
από τις διατάξεις του και αφορούν στον αριθμό των ορόφων, 
στο μέγιστο ύψος των κτιρίων, στο συνελεστή δόμησης κα. 
την κάλυψη των οικοπέδων. 

4α) Στη ζώνη Δ τα όρια της οποία συμπίπτουν με τον 
οικισμό Κάστρο (Ρ. Ηλείας, εξακολουθούν να ισχύουν οι 
διατάξεις του από ?.3.1981 Π. Δ/τος, «περί των λη- 

πτέων υπ όψιν στοιχείων και του τρόπου καθορισμού των 
ορίων των προ της 16.8.1923 υφισταμένων οικισμών των 
στερουμένων εγκεκριμένου ρυμοτομικού σχεδίου, ως και κα¬ 
θορισμού των όρων και περιορισμών δομήσεως των οικο¬ 
πέδων αυτών» (Φ.Ε.Κ. 138/Δ) χωρίς να ισχύουν οι παρεκ¬ 
κλίσεις που αφορούν στον αριθμό των ορόφων, στο μέγιστο 
ύψος όλων γενικά των κτιρίων, στον συντελεστή δόμησης 
και στην κάλυψη των οικοπέδων. 

β) Γενικά όλα τα κτίρια καλύπτονται με τετράρριγτη 
στέγη η οποία επικαλύπτεται με κεραμίδια βυζαντινού τύπου. 

Ύ ) Τα κουφώματα να είναι ξύλινα απλοποιημένης μορφής 

δ) Το μέγιστο μήκος των εξωστών καθορίζεται σε δύο 
(2) μέτρα. 

ε) Τα κιγλιδωματα των εξωστών και κλιμάκων να είναι 
ξύλινα ή σιδερένια απλής μορφής. 

< * τ ) Λ ε ^ ωτε Ρ ι '/·°^ τοίχοι των κτιρίωνκατασκευάζονταί 
από λιθοδομή κατα τα παραδοσιακά πρότυπα του οικισμού 
ή είναι επιχρισμένοι πάλι κατά τα παραδοσιακά τοπικά 
πρότυπα. 


ζ) Για την εκτέλεση οποιασδήποτε οικοδομικής εργα¬ 
σίας στις παραπάνω οριζόμενες ζώνες Α, Β, Γ και Δ εκδί- 
δεται άδεια από το αρμόδιο Πολεοδομικό Γραφείο. Για την 
έκδοση της οικοδομικής αδείας πρέπει να υπάρχει η έγκριση 
της αρμόδιας Ίπηρεσιας του 1 πουργείου Πολιτισμού και 
Επιστήμων και της Επιτροπής Ενασκήσεως Αρνίτεκτονι- 
κού Ελέγχου (Ε.Ε.Α.Ε.). 

Άρθρο 3. 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 11 Ιανουάριου 1985 

υ ΠΡΟΕΔΡΟΓ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ ΧΩΡΟΤΑΞΙΑΣ. ΟΙΚΙΣΜΟΥ 

Α.. Μ. (ΜΕΛΙΝΑ) ΜΕΡΚΟΥΡΗ και-περιβάλλοντος 

ΕΥΑΓΓΕΛΟ! ΚΟΥΛΟΥΜΠΗ! · 

